napirend Előterjesztő: Bencze Éva

A helyi adórendeletek felülvizsgálata

Tisztelt Képviselő-testület!

Litér Község Önkormányzata Képviselő-testülete a 134/2022.(VIII.23) önkormányzati határozattal elfogadott 2022. második félévi munkatervében szerepel, hogy november hónapban tárgyalja a helyi adórendeletek felülvizsgálatáról szóló előterjesztést.

Magyarország gazdasági stabilitásáról szóló 2011. évi CXCIV. törvény 32. §-a rögzíti az adójogszabályok elfogadásával kapcsolatos időbeli korlátokat. Ennek alapján fizetési kötelezettséget megállapító jogszabály (önkormányzati rendelet) kihirdetése és hatálybalépése között legalább 30 napnak el kell telnie. Erre tekintettel, ha az Önkormányzat fizetési kötelezettség növekedését eredményező adórendeletét 2023. január 1-től kívánja hatályba léptetni, akkor azt legkésőbb 2022. december 1-jén ki kell hirdetni.

A Nemzetgazdasági Minisztérium megküldte az „Egyes tételes helyi adómértékek valorizációjáról 2023. január 1-jétől” című tájékoztató levelét. Az ebben foglaltak alapján az egyes tételes helyi adómértékek maximumát az alábbiak szerint határozzák meg:

Építményadó 2190,9 Ft/m2

Magánszemély kommunális adója: 33.859,6 Ft/adótárgy

Helyi Iparűzési adó 2 %

Tájékoztató Litér Község Önkormányzata helyi adó bevételekről a helyi adórendeletek felülvizsgálatának melléklete tartalmazza.

**Építményadó**

Az Építményadó mértéke

* külterületen 800 Ft/m2
* belterületen: 700 Ft/m2
* sajátos építményfajták: 1.800 Ft/m2

**Magánszemélyek kommunális adó**

Az adó alanya a Htv. alapján, az a magánszemély lehet, aki épület, építmény, lakás, telek tulajdonosa vagy vagyoni értékű jog jogosultja, valamint az, aki nem magánszemély tulajdonában álló lakás bérleti jogával rendelkezik.

A helyi szabályokat a magánszemélyek kommunális adójáról szóló 16/2017.(XI. 28.)

önkormányzati rendelet állapítja meg, mentességi, illetve kedvezményi feltétellel, mely szerint:

- lakás esetében 12.000 Ft/év/ adótárgy

- telek esetében 6.000 Ft/év/ adótárgy

Mentesség kapnak:

* aktív korúak ellátásában részesülők
* önkormányzati rendeletbe alapján lakhatási támogatásban részesülők
* ápolási támogatásban részesülők
* ápolási díjra jogosutak
* 70. életévet betöltő egyedül álló személy, akinek a jövedelme nem éri el az öregségi nyugdíj 400 %-át (114.000 Ft)

50 %-os kedvezményt kapnak:

* 70 életévet betöltő házaspárok, ahol az egy főre jutó jövedelmük nem éri el az öregségi nyugdíj 300 %-át (85.500 Ft)
* rendszeres gyermekvédelmi kedvezményben részesülő gyermek szülője

**c./ Iparűzési adó**

A Htv. 40. (1) bekezdés c) pontja alapján az állandó jelleggel végzett iparűzési tevékenység

esetén az adó évi mértékének felső határa az adóalap 2 %-a. Településünkön az iparűzési adó

mértéke 2005. január 1-től 2 %. mely a törvényi mértéknek felel meg, adómérték emelésre

nincs lehetőség. 2021-2022-ben a Közép és Kis vállalkozóknak törvényileg 1 % adófizetési kötelezettségük volt. 2022. október végén a település adóbevételének 86 %-a a helyi iparűzési adóból származik.

Az önkormányzat pénzügyi helyzete a megtett központi és helyi intézkedések eredményeként stabil és kiegyensúlyozott.

Tisztelt Képviselő-testület!

Kérem az előterjesztés megtárgyalását és az adómértékek meghatározását.

Litér, 2022. november 17.

 Bencze Éva

 jegyző